Ди къуэш республикэхэм
ХуэфащIэ гулъытэ хуащIын щхьэкIэ
Адыгей. Сирием щыпсэу адыгэхэр зыIууа гугъуехьхэм жылагъуэм гу лърагъэтэн папщIэ мазаем и 1-м республикэм и къалащхьэ Мейкъуапэ пэкIу щрагъэкIуэкIыну я мурадщ.
КъызэгъэпэщакIуэхэм ящыщ Къуэблэ Сергей зэрыжиIамкIэ, пэкIу зэрырагъэкIуэкIынум Мейкъуапэ и мэриер щIышылэм и 21-м щыгъуазэ ящIащ. ЗэкIэ абы жэуап иIэкъым.
Мэрием хуагъэхьа дэфтэрым къызэрыщыгъэлъэгъуамкIэ, пэкIур Лениным и утым щрагъэкIуэкIыну я гугъэщ. ЗыгуэркIэ абыкIэ арэзы мыхъумэ, къыхахыну нэгъуэщI щIыпIэхэри ягъэлъэгъуащ. ПэкIум цIыху 300-м нэблагъэ кърихьэлIэну хуагъэфащэ. Мурад нэхъыщхьэр зауэ щекIуэкI Сирием щыпсэу адыгэхэм я гугъуехьхэм жылагъуэм, Урысей Федерацэм и къэрал властым и органхэм гу лъегъэтэнырщ.
Тирасполь щызэIуощIэ
Абхъаз. Республикэм зыхъумэжыныгъэмкIэ и министер-ствэм и лIыкIуэхэр лэжьыгъэ IуэхукIэ Приднестровьем кIуащ.
Нобэ Тирасполь, Абхъаз Республикэм Приднестровьем щиIэ хэщIапIэм, хьэщIэхэр щрагъэблэгъэнущ. Зэхуэзэр нэ-хъыщхьэу теухуащ я щхьэ хуитыж къэралитIым зэныбжьэгъунымрэ зэдэлэжьэнымрэ теухуа зэгурыIуэныгъэ зэры-зэращIылIэрэ илъэс 20 зэрырикъум. Фигу къэдгъэкIыжынщи, а зэгурыIуэныгъэм Iэ щIадзауэ щытащ 1993 гъэм щIышылэм и 26-м.
УЭРДОКЪУЭ Женя.
